L’OMIC estrena web per a informar la ciutadania en assumptes de Consum
04/12/2015

# L’OMIC estrena web per a informar la ciutadania en assumptes de Consum

[![Imatge de la nova web de l’OMIC](/images/noticias/2015/12/web-omic.jpg)](/images/noticias/2015/12/web-omic.jpg)

04.12.2015

La regidora responsable de Comerç, Eva Pérez, assenyala que el nou portal “permetrà informar, formar, orientar i assessorar el consumidor de forma còmoda i els 365 dies de l’any”

L’Oficina Municipal d’Informació al Consumidor (OMIC) estrena nova pàgina web per a informar la ciutadania en assumptes de Consum. En www.paterna.redomic.com hi haurà des de hui legislació específica, publicacions i informació d’utilitat per als veïns i veïnes de la localitat.

La regidora responsable de Comerç, Eva Pérez, assenyala que el nou portal web “permetrà informar, formar, orientar i assessorar el consumidor de forma còmoda i els 365 dies de l’any”. En la pàgina es podrà des de redactar una reclamació on line, fins a conéixer els dies festius comercials en els calendaris oficials.

Pérez ha subratllat que “modernitzarem un Ajuntament que, tecnològicament, és del Paleolític perquè els veïns i veïnes de Paterna han d’estar informats en tot moment per a poder desenrotllar un consum responsable”.

“Invitem a la ciutadania que navegue per esta nova ferramenta per a conéixer els seus drets i obligacions com a consumidors, i esperem que este portal resulte útil, siga còmode i eficaç per als nostres veïns”, ha conclòs Pérez.